pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมงาน Google for Thailand
วันพฤหัสบดีที่ 19 กรกฎาคม 2561
รมว.ดิจิทัลฯ ร่วมงาน Google for Thailand
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมงาน Google for Thailand และพิธีเปิดตัวโครงการ Google Station - CAT Wifi ซึ่งเป็นความร่วมมือระหว่าง บริษัท กูเกิล ประเทศไทย กับ บริษัท กสท โทรคมนาคม จํากัด (มหาชน) หรือ CAT รัฐวิสาหกิจในสังกัดกระทรวงดิจิทัลฯ โดยมี พล.อ.ประยุทธ์ จันทร์โอชา นายกรัฐมนตรี เป็นประธานเปิดงานฯ สําหรับ Google Station เป็นโครงการให้บริการไวไฟ (Wi-Fi) สาธารณะคุณภาพสูงในไทย ซึ่งนับเป็นประเทศที่ 4 ที่มีการให้บริการดังกล่าว รองจากประเทศอินเดีย อินโดนีเซีย และเม็กซิโก ที่เปิดให้บริการไปแล้ว ด้าน ดร.พิเชฐฯ ได้กล่าวถึงความร่วมมือในครั้งนี้ ว่า กูเกิล มีศักยภาพในการให้บริการระบบเชื่อมต่อ ส่วน CAT จะให้บริการในส่วนของโครงข่าย โดยจะเริ่มจากการให้บริการในพื้นที่สถานีรถไฟหัวลําโพง ชุมชนตลาดเก่าพิจิตร เชียงคาน ตามห้างสรรพสินค้าในกรุงเทพฯ อาทิ เมกาบางนา พาซิโอ ฯลฯ สําหรับในอนาคตมีแผนจะขยายไปยังท่าอากาศยานต่างๆ สมาร์ทซิตี้ และจุดท่องเที่ยวทางวัฒนธรรมที่สําคัญในประเทศไทย ซึ่งจะทยอยเพิ่มจุดให้บริการมากขึ้นอย่างต่อเนื่อง โดยที่ผ่านมา กูเกิล ได้ให้ความร่วมมือกับหน่วยงานภาครัฐในการนําเสนอบริการต่างๆ รวมถึงในครั้งนี้ที่ถือเป็นความร่วมมือเพื่อช่วยผลักดันประเทศไทย สู่การเป็น “ไทยแลนด์ 4.0” โดยมองว่าการที่ประชาชนไทยสามารถเข้าถึงอินเทอร์เน็ตได้จะช่วยให้เศรษฐกิจมีการเติบโตขึ้นเป็นอย่างมาก เมื่อวันที่ 18 กรกฎาคม 2561 ณ โรงแรมพาร์ค ไฮแอท ถนนวิทยุ เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ตรวจเยี่ยมการเตรียมความพร้อมพระราชพิธีถวายพระเพลิงพระบรมศพ จังหวัดนนทบุรี และพบปะจิตอาสาเราทำความดีด้วยหัวใจจังหวัดนนทบุรี
วันอังคารที่ 24 ตุลาคม 2560
รัฐมนตรีว่าการกระทรวงมหาดไทย ตรวจเยี่ยมการเตรียมความพร้อมพระราชพิธีถวายพระเพลิงพระบรมศพ จังหวัดนนทบุรี และพบปะจิตอาสาเราทําความดีด้วยหัวใจจังหวัดนนทบุรี
รัฐมนตรีว่าการกระทรวงมหาดไทย ตรวจเยี่ยมการเตรียมความพร้อมพระราชพิธีถวายพระเพลิงพระบรมศพ จังหวัดนนทบุรี และพบปะจิตอาสาเราทําความดีด้วยหัวใจจังหวัดนนทบุรี
วันนี้ (23 ต.ค.60) เวลา 11:00 น. ณ วัดบัวขวัญ พระอารามหลวง จังหวัดนนทบุรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตรวจเยี่ยมสถานที่จัดสร้างพระเมรุมาศจําลอง พระจิตกาธาน และเป็นประธานเปิดกิจกรรม จิตอาสาทําความดีเพื่อพ่อ จังหวัดนนทบุรี โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ผู้ว่าราชการจังหวัดนนทบุรี หัวหน้าส่วนราชการ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และประชาชนจิตอาสา ร่วมกิจกรรมกว่า 1,000 คน
รัฐมนตรีว่าการกระทรวงมหาดไทย กล่าวว่า การดําเนินกิจกรรมจิตอาสา เป็นกิจกรรมที่ประชาชนจิตอาสาเราทําความดีด้วยหัวใจ จะได้ร่วมกันทําความดีเพื่อเป็นกุศลน้อมถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งเป็นสิ่งที่ดีงามที่จะเกิดประโยชน์กับสังคม ดังพระราชดําริของสมเด็จพระเจ้าอยู่หัวที่อยากให้ประชาชนได้ร่วมกันทําสิ่งที่ดีงามให้แก่สังคม ก่อให้เกิดความรู้รักสามัคคี และขอชื่นชมและเป็นกําลังใจให้กับจิตอาสาทุกคน
นายภาณุ แย้มศรี ผู้ว่าราชการจังหวัดนนทบุรี กล่าวว่า จังหวัดนนทบุรีมีพระเมรุมาศจําลองและซุ้มถวายดอกไม้จันทน์ รวม 6 แห่ง โดยมีพระเมรุมาศจําลอง 1 แห่ง ตั้งอยู่ ณ วัดบัวขวัญ พระอารามหลวง อําเภอเมืองนนทบุรี ซึ่งการดําเนินการก่อสร้างพระเมรุมาศจําลองและซุ้มถวายดอกไม้จันทน์เสร็จเรียบร้อยแล้ว 100% ในขณะนี้อยู่ระหว่างการปรับปรุงภูมิทัศน์ ให้มีความงดงาม และสมพระเกียรติ
จากนั้น รัฐมนตรีว่าการกระทรวงมหาดไทย ได้เดินทางไปตรวจเยี่ยมการก่อสร้างซุ้มถวายดอกไม้จันทน์ และพระจิตกาธาน ณ วัดบางไผ่ พระอารามหลวง และติดตามการเฝ้าระวังสถานการณ์อุทกภัยในพื้นที่อําเภอบางบัวทอง จังหวัดนนทบุรี.
ครั้งที่ 155/2560
กลุ่มงานเผยแพร่การประชาสัมพันธ์
รัฐบาลไทย-ข่าวทำเนียบรัฐบาล-เปิดการประชุมเจ้าหน้าที่ระดับสูงการพัฒนากรอบมาตรฐานสมรรถนะครูในอาเซียน
วันอังคารที่ 25 เมษายน 2560
เปิดการประชุมเจ้าหน้าที่ระดับสูงการพัฒนากรอบมาตรฐานสมรรถนะครูในอาเซียน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดการประชุมเจ้าหน้าที่ระดับสูงการพัฒนากรอบมาตรฐานสมรรถนะครูในอาเซียน (High Officials Meeting on the Development of Regional Competency Framework for Teachers in Southeast Asia
โดยมี Dr Gatot Hari Priowirjanto ผู้อํานวยการสํานักงานเลขาธิการองค์การรัฐมนตรีศึกษาแห่งเอเชียตะวันออกเฉียงใต้ หรือซีมีโอ (SEAMEO), ดร.สมศักดิ์ ดลประสิทธิ์ รองเลขาธิการสภาการศึกษา ปฏิบัติหน้าที่ในตําแหน่งเลขาธิการคุรุสภา, นางสาวดุริยา อมตวิวัฒน์ ผู้ช่วยปลัดกระทรวงศึกษาธิการ และผู้แทนจากประเทศสมาชิกซีมีโอ เข้าร่วมประชุม
นพ.ธีระเกียรติ เจริญเศรษฐศิลป์กล่าวว่า การประชุมครั้งนี้มีความสําคัญอย่างยิ่งสําหรับการปฏิรูปการศึกษา โดยผู้แทนจากประเทศในภูมิภาคเอเชียตะวันออกเฉียงใต้ได้มาร่วมกันทบทวนกรอบมาตรฐานสมรรถนะครูให้มีความทันสมัย และสอดคล้องกับบริบทในปัจจุบัน ซึ่งกรอบมาตรฐานสมรรถนะที่มีประสิทธิภาพจริง ๆ นั้น ไม่ใช่เป็นเพียงแค่มาตรฐานสมรรถนะบนกระดาษ แต่จะต้องนําไปสู่การปฏิบัติได้จริง อาทิ การนํากรอบมาตรฐานสมรรถนะมาปรับใช้ในหลักสูตร การอบรม การประเมิน เป็นต้น พร้อมทั้งขับเคลื่อนด้วยข้อมูลที่เป็นจริง ไม่ใช่ยึดเอาความคิดเห็นเพียงอย่างเดียว อีกทั้งต้องศึกษากรอบมาตรฐานสมรรถนะครูของประเทศอื่น ๆ ที่ประสบความสําเร็จในการจัดการศึกษาด้วย
ในส่วนของประเทศไทยนั้น ภายหลังการประกาศใช้รัฐธรรมนูญแห่งราชอาณาจักรไทยพุทธศักราช 2560สาระสําคัญของรัฐธรรมนูญที่เกี่ยวข้องกับการปฏิรูปการศึกษาจะมีจุดมุ่งเน้น 4 ประเด็นหลัก ได้แก่ 1) การศึกษาภาคบังคับอย่างมีคุณภาพโดยไม่เก็บค่าใช้จ่าย 2) การลดปัญหาความเหลื่อมล้ําทางการศึกษา 3) การจัดสรรทุนการศึกษา และ 4) การปฏิรูปกระบวนการคัดเลือกครู รวมทั้งการพัฒนาครู และการฝึกอบรมครู
ทั้งนี้ กระทรวงศึกษาธิการไทยรู้สึกเป็นเกียรติและมีความยินดีอย่างยิ่งที่ได้มาพบปะกับผู้แทนจากประเทศต่าง ๆ ในภูมิภาคเอเชียตะวันออกเฉียงใต้ ซึ่งการประชุมครั้งนี้ถือเป็นวันสําคัญที่เราได้ร่วมขับเคลื่อน และสร้างการเปลี่ยนแปลงให้เกิดมาตรฐานสมรรถนะครูร่วมกัน โดยขอให้ผู้เข้าร่วมการประชุมทุกท่านสานต่อความร่วมมือระหว่างกันในการดําเนินงานที่เกี่ยวข้องต่อไป โดยกระทรวงศึกษาธิการไทยยินดีให้การสนับสนุน และขอให้ทํางานอย่างเต็มที่เพื่อประโยชน์แก่เด็กนักเรียนและนักศึกษาในภูมิภาคเอเชียตะวันออกเฉียงใต้ทุกคน
รัฐบาลไทย-ข่าวทำเนียบรัฐบาล-​รมว.ทส. ลงพื้นที่ตรวจติดตามความก้าวหน้าการปรับปรุงซ่อมแซม​ "บ้านหลุยส์" ๑๑๔ ปี​ ย้ำ​ ให้คงสภาพเดิม​ ​ตัวบ้านและโครงสร้างมั่นคง​ ประชาชนในพื้นที่รับรู้และมีส่วนร่วม
วันจันทร์ที่ 3 สิงหาคม 2563
​รมว.ทส. ลงพื้นที่ตรวจติดตามความก้าวหน้าการปรับปรุงซ่อมแซม​ "บ้านหลุยส์" ๑๑๔ ปี​ ย้ํา​ ให้คงสภาพเดิม​ ​ตัวบ้านและโครงสร้างมั่นคง​ ประชาชนในพื้นที่รับรู้และมีส่วนร่วม
​รมว.ทส. ลงพื้นที่ตรวจติดตามความก้าวหน้าการปรับปรุงซ่อมแซม​ "บ้านหลุยส์" ๑๑๔ ปี​ ย้ํา​ ให้คงสภาพเดิม​ ​ตัวบ้านและโครงสร้างมั่นคง​ ประชาชนในพื้นที่รับรู้และมีส่วนร่วม
รมว.ทส. ลงพื้นที่ตรวจติดตามความก้าวหน้าการปรับปรุงซ่อมแซม​ "บ้านหลุยส์" ๑๑๔ ปี​ ย้ํา​ ให้คงสภาพเดิม​ ​ตัวบ้านและโครงสร้างมั่นคง​ ประชาชนในพื้นที่รับรู้และมีส่วนร่วม
วันนี้​ (๑ สิงหาคม​ ๒๕๖๓) เวลา​ ๑๓.๓๐​ น.​ นาย​วราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติ​และสิ่งแวดล้อม​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหารระดับสูงของกระทรวงฯ​ และหัวหน้าหน่วยงานในสังกัดที่เกี่ยวข้อง​ ลงพื้นตรวจเยี่ยมหน่วยงานในสังกัด​ และตรวจติดตามความก้าวหน้าการปรับปรุงซ่อมแซม​ "บ้านหลุยส์" ๑๑๔​ ปี​ พร้อมรับฟังบรรยายประวัติความเป็นมา​ และรายงานสรุปความคืบหน้าในการซ่อมแซมบ้านหลุยส์​ จากเจ้าหน้าที่องค์การอุตสาหกรรมป่าไม้​ โยธาธิการและผังเมืองจังหวัดลําปาง​ และ​ ศ.ดร. กิติชัย​ วัฒนานิกร​ ณ​ องค์การอุตสาหกรรมป่าไม้ภาคเหนือตอนบน​ จังหวัดลําปาง
รมว.ทส. ได้สอบถามถึงงบประมาณที่ใช้ในการดําเนินการซ่อมแซม​บ้านหลุยส์​ และงบประมาณในการดูแลรักษา​ ซึ่งงบประมาณในการดําเนินการซ่อมแซมนั้นใช้งบพัฒนาแหล่งท่องเที่ยวจังหวัดลําปาง​ วงเงินจํานวน​ ๒.๙๗๘ ล้านบาท​ ปัจจุบันได้หยุดซ่อมแซมตั้งแต่เดือนมิถุนายนที่ผ่านมา​ ทั้งนี้​ จะมีการดําเนินการซ่อมแซมต่อเนื่อง​ โดยคาดว่าจะดําเนินการแล้วเสร็จภายในเดือนพฤศจิกายน​ ๒๕๖๓ และเมื่อดําเนินการเรียบร้อยแล้วจะส่งมอบให้องค์การอุตสาหกรรมป่าไม้​ กระทรวงทรัพยากรธรรมชาติและสิ่งแวดล้อม​ ดูแลต่อไป​ นอกจากนี้​ รมว.ทส. ยังได้สอบถามถึงการซ่อมแซมในส่วนของฐานราก​ พื้นคอนกรีต​ และภายนอกของตัวบ้าน​ และได้เน้นย้ําว่า​ ในการซ่อมแซมขอให้คงสภาพเดิม​ ​ตัวบ้านและโครงสร้างมีความมั่นคง​แข็งแรง​ และให้เร่งจัดหาวัสดุมาปรับปรุงซ่อมแซม รวมถึง​ ให้พัฒนาพื้นที่โดยรอบของบ้านหลุยส์ เพื่อเป็นสถานที่ท่องเที่ยว​ แหล่งเรียนรู้ประวัติศาสตร์​ที่สําคัญ ให้คนรุ่นหลัง และในการดําเนินการต้องให้ประชาชนในพื้นที่รับรู้​ เข้าใจ​ และมีส่วนร่วม​ในการดําเนินงาน
หลังจากนั้น​ รมว.ทส. และคณะ​ ได้เดินทางโดยรถม้าของประชาชนผู้ประกอบการรถม้าของจังหวัดลําปาง​ เพื่อไปเยี่ยมชมการซ่อมแซมอาคาร​ "บ้านหลุยส์" และบริเวณพื้นที่โดยรอบบ้าน​ฯ​ รวมทั้ง​ พบปะพูดคุย​ รับฟังข้อคิดเห็นจากประชาชน​ นักอนุรักษ์​ ในพื้นที่​เพื่อนํามาเป็นแนวทางการดําเนินงาน ในโอกาสนี้ด้วย
รัฐบาลไทย-ข่าวทำเนียบรัฐบาล-งดการเดินทาง งดกิจกรรม ป้องกันตนเองจากโควิด-19
วันพุธที่ 25 มีนาคม 2563
งดการเดินทาง งดกิจกรรม ป้องกันตนเองจากโควิด-19
"อยู่บ้าน หยุดเชื้อ เพื่อชาติ"
งดการเดินทาง งดกิจกรรม เพื่อป้องกันตัวเองและไม่แพร่เชื้อไวรัสโควิด-19
รัฐบาลไทย-ข่าวทำเนียบรัฐบาล-ได้เวลายื่นแบบ ภ.ง.ด.90 และ ภ.ง.ด.91 ประจำปีภาษี 2560 ยื่นผ่านอินเทอร์เน็ต สะดวก ทันสมัย และได้ภาษีคืนรวดเร็ว ทันใจ
วันศุกร์ที่ 29 ธันวาคม 2560
ได้เวลายื่นแบบ ภ.ง.ด.90 และ ภ.ง.ด.91 ประจําปีภาษี 2560 ยื่นผ่านอินเทอร์เน็ต สะดวก ทันสมัย และได้ภาษีคืนรวดเร็ว ทันใจ
กรมสรรพากรแนะนําให้ยื่นแบบ ภ.ง.ด.90 และ ภ.ง.ด.91 ผ่านระบบอินเทอร์เน็ต เพราะสะดวก รวดเร็ว ทันสมัย และสําหรับผู้ขอคืนให้ลงทะเบียนสมัครพร้อมเพย์ด้วยเลขบัตรประชาชน 13 หลัก ผูกไว้กับบัญชีธนาคารจะช่วยให้ได้คืนภาษีเร็วทันใจ
นางแพตริเซีย มงคลวนิช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า“ขณะนี้ใกล้ถึงกําหนดเวลาของการยื่นแบบแสดงรายการภาษีเงินได้บุคคลธรรมดา (ภ.ง.ด.90 ภ.ง.ด.91) ประจําปีภาษี 2560 ซึ่งจะเริ่มยื่นแบบฯ ตั้งแต่วันที่ 1 มกราคม 2561 เป็นต้นไป จึงขอให้ผู้ที่มีเงินได้ถึงเกณฑ์ตามที่กฎหมายกําหนดยื่นแบบแสดงรายการพร้อมใช้สิทธิหักค่าใช้จ่ายและค่าลดหย่อนต่างๆ ให้ถูกต้อง ซึ่งจะสิ้นสุดการยื่นแบบฯ ในวันที่ 31 มีนาคม 2561 ทั้งนี้ หากยื่นแบบแสดงรายการภาษีผ่านทางอินเทอร์เน็ตที่เว็บไซต์กรมสรรพากร www.rd.go.th หรือยื่นผ่าน Rd smart tax application ทางโทรศัพท์มือถือ จะได้รับสิทธิขยายเวลาการยื่นแบบฯ และชําระภาษีออกไปจนถึงวันที่ 9 เมษายน 2561 สําหรับผู้ที่ถูกหักภาษี ณ ที่จ่ายไว้เกินและขอคืนภาษี ขอแนะนําให้สมัครพร้อมเพย์ก่อนการยื่นแบบแสดงรายการ ก็จะได้รับการคืนภาษีรวดเร็วกว่าการคืนภาษีด้วยเช็ค และส่งทางไปรษณีย์ โดยกรมสรรพากรจะคืนภาษีผ่านพร้อมเพย์ที่ผูกไว้กับเลขประจําตัวประชาชน เท่านั้น ซึ่งปีที่ผ่านมามีผู้ขอคืนภาษีผ่านระบบพร้อมเพย์ประมาณร้อยละ 60 ส่วนปีนี้ คาดว่าจะมีผู้ขอคืนภาษีผ่านระบบพร้อมเพย์เพิ่มขึ้นเป็นร้อยละ 80 ของผู้ที่ขอคืนภาษีทั้งหมด เนื่องจากได้รับความสะดวกและได้รับเงินภาษีคืนเร็วกว่า”
สําหรับผู้ที่มีข้อสงสัยเกี่ยวกับการยื่นแบบแสดงรายการภาษีเงินได้บุคคลธรรมดา (ภ.ง.ด.90ภ.ง.ด.91) หรือการคืนเงินภาษีผ่านระบบพร้อมเพย์ สามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ และศูนย์สารนิเทศสรรพากร โทร.1161
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-​ปลัด ก.อุตฯ เยี่ยมชม รง.ผลิตอลูมิเนียมรายใหญ่ พร้อมเชิญชวนขยายการลงทุนเพิ่มใน EEC และร่วมเป็น Big Brothers
วันศุกร์ที่ 4 พฤษภาคม 2561
​ปลัด ก.อุตฯ เยี่ยมชม รง.ผลิตอลูมิเนียมรายใหญ่ พร้อมเชิญชวนขยายการลงทุนเพิ่มใน EEC และร่วมเป็น Big Brothers
​ปลัด ก.อุตฯ เยี่ยมชม รง.ผลิตอลูมิเนียมรายใหญ่ พร้อมเชิญชวนขยายการลงทุนเพิ่มใน EEC และร่วมเป็น Big Brothers
จ.ระยอง วันนี้ (4 พฤษภาคม 2561) นายพสุ โลหารชุน ปลัดกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม นายสุรพล​ ชามาตย์​ หัวหน้าผู้ตรวจราชการกระทรวงอุตสาหกรรม​ นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายศิริรุจ จุลกะรัตน์ ผู้อํานวยการสํานักงานเศรษฐกิจอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม นายอัฐพล จิรวัฒน์ รักษาการผู้ว่าการการนิคมอุตสาหกรรมแห่งประเทศไทย คณะผู้บริหารกระทรวงอุตสาหกรรม นําคณะสื่อมวลชน ลงพื้นที่เยี่ยมชมกิจการของบริษัท UACJ (ประเทศไทย) จํากัด ณ นิคมอุตสาหกรรมอมตะนครซิตี้ จังหวัดระยอง
โดยได้เยี่ยมชมการดําเนินงาน กระบวนการผลิต และหารือถึงแนวทางความร่วมมือระหว่างบริษัทกับภาครัฐในการนําเทคโนโลยีและนวัตกรรมที่ทันสมัยเข้ามาพัฒนาผู้ประกอบการเอสเอ็มอีภาคการผลิตของไทย ซึ่งบริษัทฯ มีความพร้อมเป็นอย่างมาก​ จึงได้ทาบทามเข้ามาให้ความร่วมมือในการพัฒนาผู้ประกอบการเอสเอ็มอีภาคการผลิตในด้านชิ้นส่วนยานยนต์ หรือชิ้นส่วนอลูมิเนียมในรูปแบบของโครงการพี่ช่วยน้อง (Big Brother) ซึ่งจะเป็นการเพิ่มขีดความสามารถทางการแข่งขันให้กับผู้ประกอบการได้อย่างมาก โดยเฉพาะอุตสาหกรรมที่เกี่ยวข้องกับชิ้นส่วนยานยนต์ในอนาคตต่อไป
สําหรับ UACJ (ประเทศไทย) จํากัด เป็นบริษัทผู้ผลิตอลูมิเนียมรายใหญ่อันดับ 3 ของโลกและใช้ไทยเป็นฐานการผลิตในกลุ่มอาเซียน โดยเป็นบริษัทลูกของ UACJ จากประเทศญี่ปุ่น ซึ่งเป็นการควบรวมกิจการระหว่างฟูรูกาว่าสกาย กับบริษัท ยูไนเต็ดซึมิโตโมไลท์เมททอล ประเทศญี่ปุ่น เริ่มดําเนินงานในประเทศไทยภายในนิคมอุตสาหกรรมอมตะซิตี้ พื้นที่กว่า 500,000 ตารางเมตร มีกําลังผลิตอยู่ที่ 180,000 ตันต่อปี โดยมีเทคโนโลยีขั้นสูงและนวัตกรรมใหม่ๆ ที่ใช้กระบวนการผลิต เริ่มตั้งแต่การหลอม การหล่อ รีดร้อน รีดเย็น การเตรียมผิว การเคลือบผิว จึงทําให้เป็นโรงงานผลิตอลูมิเนียมครบวงจรที่สมบูรณ์แบบที่สุดแห่งแรกในภูมิภาคอาเซียน
ทั้งนี้ บริษัทฯ มีตลาดการส่งออก 60% ในกลุ่มประเทศ สหรัฐอเมริกา เม็กซิโก จีน ตะวันออกกลาง ไต้หวัน ออสเตรเลีย เอเชียตะวันออกเฉียงใต้ และอื่น ๆ และขณะนี้บริษัทฯ กําลังอยู่ระหว่างการก่อสร้างเพิ่มเติมในเฟสที่ 3 ซึ่งคาดว่าหากก่อสร้างแล้วเสร็จจะสามารถเพิ่มกําลังผลิตจากเดิมเป็น 320,000 ตันต่อปี
รัฐบาลไทย-ข่าวทำเนียบรัฐบาล-จังหวัดเชียงใหม่ ศูนย์กลางการลำเลียงผู้ป่วยวิกฤตทางอากาศยานของเขตบริการสุขภาพที่ 1
วันจันทร์ที่ 19 กุมภาพันธ์ 2561
จังหวัดเชียงใหม่ ศูนย์กลางการลําเลียงผู้ป่วยวิกฤตทางอากาศยานของเขตบริการสุขภาพที่ 1
กระทรวงสาธารณสุข เผยจังหวัดเชียงใหม่พัฒนางานบริการการแพทย์ฉุกเฉินครอบคลุมกว่าร้อยละ 80 ของพื้นที่ ด้วยความร่วมมือขององค์กรปกครองท้องถิ่น  ช่วยผู้ป่วยวิกฤตฉุกเฉินเฉลี่ย 3,500 รายต่อเดือน และเป็นศูนย์บริการลําเลียงผู้ป่วยวิกฤตทางอากาศยานเขตบริการสุข
กระทรวงสาธารณสุข เผยจังหวัดเชียงใหม่พัฒนางานบริการการแพทย์ฉุกเฉินครอบคลุมกว่าร้อยละ 80 ของพื้นที่ ด้วยความร่วมมือขององค์กรปกครองท้องถิ่น ช่วยผู้ป่วยวิกฤตฉุกเฉินเฉลี่ย 3,500 รายต่อเดือน และเป็นศูนย์บริการลําเลียงผู้ป่วยวิกฤตทางอากาศยานเขตบริการสุขภาพที่ 1
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข กล่าวว่า นายแพทย์เจษฎา โชคดํารงสุข ปลัดกระทรวงสาธารณสุข ให้ความสําคัญกับการพัฒนางานบริการการแพทย์ฉุกเฉิน เพื่อดูแลประชาชนทั้งในเขตเมืองและพื้นที่ชนบทห่างไกล จาการตรวจเยี่ยมติดตามงานตามนโยบายของเขตสุขภาพที่ 1 พบว่า งานบริการการแพทย์ฉุกเฉินมีความก้าวหน้ามาก เช่น ที่จังหวัดเชียงใหม่ ด้วยความร่วมมือขององค์กรปกครองท้องถิ่น สามารถเพิ่มความครอบคลุมการดําเนินงานได้มากถึงร้อยละ 82 ของพื้นที่ มีหน่วยปฏิบัติการกู้ชีพทุกระดับ 215 หน่วย ดูแลประชาชนใน 25 อําเภอ 211 ตําบล โดยในปี 2560 ให้การช่วยเหลือผู้ป่วยวิกฤตฉุกเฉินเกือบ 40,000 ราย และได้รับการช่วยเหลือภายใน 8 นาที ถึงร้อยละ 75
ทั้งนี้ เนื่องจากในหลายพื้นที่ของเขตสุขภาพที่ 1 เป็นพื้นที่ภูเขา การเดินทางยากลําบากใช้เวลาเดินทางนาน โดยเฉพาะในช่วงฤดูฝนบางพื้นที่ไม่สามารถเข้าถึงได้ จึงได้พัฒนาระบบลําเลียงผู้ป่วยวิกฤตทางอากาศยาน ซึ่งโรงพยาบาลนครพิงค์ จ.เชียงใหม่ ได้รับความร่วมมือจากภาครัฐและเอกชนในพื้นที่ ปัจจุบันกลายเป็นศูนย์บริการลําเลียงผู้ป่วยวิกฤตทางอากาศยานเขตบริการสุขภาพที่ 1 (Northern Sky Doctor) ดูแลประชาชน ใน 8 จังหวัดภาคเหนือได้แก่ แม่ฮ่องสอน เชียงใหม่ เชียงราย ลําพูน ลําปาง พะเยา แพร่ น่าน ตั้งแต่ปี 2553-2560 ช่วยผู้ป่วยวิกฤตฉุกเฉินจํานวน 268 ราย โดยเป็นผู้ป่วยโรคหัวใจและหลอดเลือดมากที่สุด 52 ราย รองลงมาผู้บาดเจ็บทางสมอง 32 ราย และโรคหลอดเลือดสมอง 20 ราย เป็นความร่วมมือของหน่วยงานในพื้นที่ที่ช่วยกันพัฒนางานช่วยเหลือผู้ป่วยวิกฤตฉุกเฉินให้รอดชีวิตและมีคุณภาพชีวิตดีขึ้น
รัฐบาลไทย-ข่าวทำเนียบรัฐบาล-รัฐสภาไทย-สิงคโปร์ร่วมผลักดันอาเซียนให้แข็งแกร่ง บนพื้นฐานกฎหมาย
วันพุธที่ 28 สิงหาคม 2562
รัฐสภาไทย-สิงคโปร์ร่วมผลักดันอาเซียนให้แข็งแกร่ง บนพื้นฐานกฎหมาย
รัฐสภาไทย-สิงคโปร์ร่วมผลักดันอาเซียนให้แข็งแกร่ง บนพื้นฐานกฎหมาย
วันนี้ (28 สิงหาคม 2562) เวลา 08.30 น. ณ ห้องสีงาช้าง ทําเนียบรัฐบาล นายตัน ชวน-จิน (H.E. Mr. Tan Chuan-Jin) ประธานรัฐสภาสิงคโปร์ พบหารือ พลเอก ประยุทธ์ จันทร์โอชา นายกรัฐมนตรี ในโอกาสเยือนไทยเพื่อเข้าร่วมการประชุมใหญ่สมัชชารัฐสภาอาเซียน ครั้งที่ 40 สรุปสาระสําคัญดังนี้
นายกรัฐมนตรียินดีที่ความร่วมมือระหว่างรัฐสภาและสมาชิกรัฐสภาไทย-สิงคโปร์มีความใกล้ชิด และมีการแลกเปลี่ยนระหว่างกันอย่างสม่ําเสมอ โดยเฉพาะระหว่างกลุ่มมิตรภาพสมาชิกรัฐสภาทั้งสองฝ่าย พร้อมกล่าวชื่นชมวิสัยทัศน์และความสําเร็จของสิงคโปร์ในการพัฒนาประเทศสู่การเป็นรัฐอัจฉริยะ (Smart Nation) โดยประยุกต์ใช้ดิจิทัลและเทคโนโลยีที่ชาญฉลาด โอกาสนี้ นายกรัฐมนตรียังได้กล่าวแสดงความยินดีในโอกาสครบรอบ 200 ปี ที่เซอร์ โธมัส สแตมฟอร์ด แรฟเฟิลส์ (Sir Thomas Stamford Raffles) เดินทางถึงสิงคโปร์ซึ่งเป็นจุดเริ่มต้นของประวัติศาสตร์สิงคโปร์
โดยนายกรัฐมนตรียังได้กล่าวขอบคุณสิงคโปร์ที่สนับสนุนการเป็นประธานอาเซียนของไทย ภายใต้แนวคิดหลัก “Advancing Partnership for Sustainability” พร้อมยืนยันถึงความมุ่งมั่นของรัฐบาลที่จะส่งเสริมความสัมพันธ์ไทย-สิงคโปร์ในทุกมิติให้แน่นแฟ้นยิ่งขึ้น
ด้านประธานรัฐสภาสิงคโปร์กล่าวยินดีและชื่นชมการเป็นเจ้าภาพจัดการประชุมใหญ่สมัชชารัฐสภาอาเซียน ครั้งที่ 40 ของไทย พร้อมหวังที่จะกระชับความสัมพันธ์อันดีระหว่างสมาชิกรัฐสภาไทยและสิงคโปร์อย่างเป็นรูปธรรมต่อไป
ทั้งสองฝ่ายหวังว่าสมาชิกรัฐสภาอาเซียนจะร่วมกันทําให้อาเซียนมีความแข็งแกร่ง ทั้งนี้ ไทยให้ความสําคัญกับการพัฒนาประเทศด้านดิจิทัลและนวัตกรรม รวมถึงการเตรียมพร้อมรับมือกับความไม่แน่นอนทางเศรษฐกิจ สังคมผู้สูงอายุ และภัยจากเทคโนโลยี โดยไทยหวังที่จะร่วมมือ เพื่อเรียนรู้แนวปฏิบัติที่เป็นเลิศและประสบการณ์ของสิงคโปร์
*******************************
รัฐบาลไทย-ข่าวทำเนียบรัฐบาล-ตัวแทนกลุ่มอาสา “ปันเสื้อดำ ทำเพื่อพ่อ” ส่งมอบเสื้อกว่า 1,000 ตัว สนับสนุนประชาชนได้สวมใส่อย่างทั่วถึง
วันจันทร์ที่ 7 พฤศจิกายน 2559
ตัวแทนกลุ่มอาสา “ปันเสื้อดํา ทําเพื่อพ่อ” ส่งมอบเสื้อกว่า 1,000 ตัว สนับสนุนประชาชนได้สวมใส่อย่างทั่วถึง
รมต.นร.หม่อมหลวงปนัดดาฯ รับมอบเสื้อดําสําหรับมอบให้ประชาชนทั่วไปไว้สวมใส่เพื่อไว้ทุกข์แด่พระบาทสมเด็จพระปรมินทรมหาภูมิพลอดุลยเดช
วันนี้ (7 พฤศจิกายน 2559) เวลา 11.00 น. ณ ห้องรับรอง ตึกนารีสโมสร ทําเนียบรัฐบาล หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรี ให้การต้อนรับและรับมอบเสื้อผ้าสีดํา จากตัวแทนกลุ่มอาสา “ปันเสื้อดํา ทําเพื่อพ่อ” ซึ่งเป็นกลุ่มคนไทยผู้มีความสํานึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช จํานวน 1,031 ตัว
ในการนี้ ทางกลุ่มได้จัดตั้งโครงการอาสา 'ปันเสื้อดํา ทําเพื่อพ่อ' เพื่อขอรับบริจาคเสื้อดําจากผู้มีจิตศรัทธาในการแบ่งปันเสื้อดําแก่ผู้ที่ต้องการเสื้อดําในช่วงเวลาไว้ทุกข์แด่พระบาทสมเด็จพระปรมินทรมหาภูมิพลอดุลยเดช อันเป็นที่รักของปวงชนชาวไทย โดยกลุ่มอาสา "ปันเสื้อดํา ทําเพื่อพ่อ" สามารถรวบรวมเสื้อผ้าและแขนทุกข์ในระยะแรก ได้จํานวน 1,031 ตัว และเพื่อความเหมาะสมในการกระจายเสื้อผ้าดังกล่าวให้แก่ผู้ที่มีความต้องการ กลุ่มอาสาฯ จึงขอมอบเสื้อดําดังกล่าวแก่สํานักนายกรัฐมนตรี เพื่อพิจารณาดําเนินการตามที่เห็นสมควรต่อไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้บริหารระดับสูงของกระทรวงอุตสาหกรรม สักการะพระภูมิและองค์พระนารายณ์สิ่งศักดิ์สิทธิ์ประจำกระทรวงอุตสาหกรรม ในโอกาสเกษียณอายุราชการ
วันศุกร์ที่ 29 กันยายน 2560
ผู้บริหารระดับสูงของกระทรวงอุตสาหกรรม สักการะพระภูมิและองค์พระนารายณ์สิ่งศักดิ์สิทธิ์ประจํากระทรวงอุตสาหกรรม ในโอกาสเกษียณอายุราชการ
ผู้บริหารระดับสูงของกระทรวงอุตสาหกรรม สักการะพระภูมิและองค์พระนารายณ์สิ่งศักดิ์สิทธิ์ประจํากระทรวงอุตสาหกรรม ในโอกาสเกษียณอายุราชการ
วันนี้ 29 กันยายน 2560 นายสมชาย หาญหิรัญ ปลัดกระทรวงอุตสาหกรรม พร้อมด้วยนายปณิธาน จินดาภู รองปลัดกระทรวงอุตสาหกรรม ร่วมสักการะพระภูมิและองค์พระนารายณ์สิ่งศักดิ์สิทธิ์ประจํากระทรวงอุตสาหกรรม ในโอกาสเกษียณอายุราชการ โดยมีคณะผู้บริหารและข้าราชการกระทรวงอุตสาหกรรม ร่วมอําลา ณ กระทรวงอุตสาหกรรม
รัฐบาลไทย-ข่าวทำเนียบรัฐบาล-วิถีใหม่ (New normal) ของการเดินทางด้วยรถโดยสารสาธารณะข้ามจังหวัด มีอะไรบ้างนะ
วันพฤหัสบดีที่ 28 พฤษภาคม 2563
วิถีใหม่ (New normal) ของการเดินทางด้วยรถโดยสารสาธารณะข้ามจังหวัด มีอะไรบ้างนะ
มีแนวทางปฏิบัติอย่างไรบ้างนะ
-ผู้โดยสาร ควรวางแผนการเดินทางและลงทะเบียนการเดินทาง
-ผู้ประกอบการ ต้องเปิดให้มีบริการของตั๋วล่วงหน้า และแจ้งมาตรการโควิด-19 ของจังหวัดปลายทาง
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงการต่างประเทศญี่ปุ่นเข้าเยี่ยมคารวะรองนายกรัฐมนตรี
วันพุธที่ 23 สิงหาคม 2560
รัฐมนตรีช่วยว่าการกระทรวงการต่างประเทศญี่ปุ่นเข้าเยี่ยมคารวะรองนายกรัฐมนตรี
รัฐมนตรีช่วยว่าการกระทรวงการต่างประเทศญี่ปุ่นเข้าเยี่ยมคารวะรองนายกรัฐมนตรี
วันนี้ (23 สิงหาคม 2560) เวลา 14.00 น. นาย Kazuyuki Nakane รัฐมนตรีช่วยว่าการกระทรวงการต่างประเทศญี่ปุ่น เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินดีกับนาย Kazuyuki Nakane ที่ได้รับแต่งตั้งให้ดํารงตําแหน่งรัฐมนตรีช่วยว่าการกระทรวงการต่างประเทศญี่ปุ่น และแสดงความประทับใจที่ได้เดินทางเยือนญี่ปุ่น เมื่อเดือนมิถุนายน 2560 เพื่อเข้าร่วมการประชุมคณะกรรมาธิการร่วมระดับสูงไทย – ญี่ปุ่น (High Level Joint Commission: HLJC) ครั้งที่ 3 ซึ่งในโอกาสดังกล่าว รองนายกรัฐมนตรีได้พบกับนายกรัฐมนตรีญี่ปุ่น และหารือในประเด็นต่าง ๆ เพื่อขยายความร่วมมือกับญี่ปุ่นให้เพิ่มมากขึ้น
โอกาสนี้รัฐมนตรีช่วยว่าการกระทรวงการต่างประเทศญี่ปุ่นแสดงความขอบคุณที่รองนายกรัฐมนตรีอนุญาตให้เข้าพบในวันนี้ และหวังว่าทั้งสองฝ่ายจะสามารถทํางานร่วมกันเพื่อกระชับความร่วมมือระหว่างทั้งสองประเทศได้ พร้อมแสดงความขอบคุณที่ไทยตอบรับเป็นเจ้าภาพจัดการประชุม OECD Southeast Asia Regional Forum 2017 และการประชุม Steering Group Meeting of the Southeast Asia Regional Programme ครั้งที่ 3 ระหว่างวันที่ 24 – 25 สิงหาคม 2560
นอกจากนี้ รัฐมนตรีช่วยว่าการกระทรวงการต่างประเทศญี่ปุ่นยังแสดงความยินดีที่คณะรัฐมนตรีไทยมีมติเห็นชอบความร่วมมือระหว่างรัฐบาลไทยกับ OECD เพื่อสะท้อนเจตนารมณ์ของทั้งสองฝ่ายในการร่วมมือในการดําเนินโครงการ Country Programme (CP) เมื่อวันที่ 22 สิงหาคม 2560 ซึ่งถือว่าประเทศไทยเป็นประเทศแรกที่ริเริ่มโครงการ CP ในภูมิภาคอาเซียน ซึ่งจะเป็นประโยชน์ในการเสริมสร้างความเชื่อมั่นของนักลงทุนต่างชาติ ทั้งนี้ รองนายกรัฐมนตรีจึงขอให้ญี่ปุ่นสนับสนุนโครงการ CP ของไทยด้วย
รองนายกรัฐมนตรียืนยันความพร้อมของฝ่ายไทยในการต้อนรับรัฐมนตรีว่าการกระทรวงเศรษฐกิจ การค้า และอุตสาหกรรมญี่ปุ่น (METI) ที่จะนําคณะนักธุรกิจญี่ปุ่นจํานวน 500 คน เดินทางเยือนไทย ระหว่างวันที่ 11 – 13 กันยายน 2560 ในโอกาสครบรอบ 130 ปี ความสัมพันธ์ทางการทูตไทย – ญี่ปุ่น ซึ่งจะเป็นการเน้นย้ําความสัมพันธ์ด้านเศรษฐกิจที่แน่นแฟ้นของทั้งสองประเทศ พร้อมหวังว่าญี่ปุ่นจะสนับสนุนและผลักดันให้ภาคเอกชนของญี่ปุ่นเข้ามาลงทุนในโครงการเขตเศรษฐกิจภาคตะวันออก (EEC) ซึ่งจะเป็นปัจจัยสําคัญในการผลักดันการพัฒนาเศรษฐกิจและสังคมในภูมิภาค
รัฐบาลไทย-ข่าวทำเนียบรัฐบาล-​จิสด้ามอบของขวัญปีใหม่ให้กับประชาชน ลดราคาค่าลงทะเบียนหลักสูตรฝึกอบรม 50%
วันอังคารที่ 27 พฤศจิกายน 2561
​จิสด้ามอบของขวัญปีใหม่ให้กับประชาชน ลดราคาค่าลงทะเบียนหลักสูตรฝึกอบรม 50%
​จิสด้ามอบของขวัญปีใหม่ให้กับประชาชน
ลดราคาค่าลงทะเบียนหลักสูตรฝึกอบรม 50%
จิสด้ามอบของขวัญปีใหม่ให้กับประชาชน
ลดราคาค่าลงทะเบียนหลักสูตรฝึกอบรม 50%
เฉพาะ 2 หลักสูตรดังต่อไปนี้
-   การสํารวจเพื่อทําแผนที่มาตรฐานด้วยอากาศยานไร้คนขับ (21-25 ม.ค. 2562)
-   Geospatial Big Data Analytics (22-26 ก.ค. 2562)
*** สงวนสิทธิ์เฉพาะผู้ที่ชําระค่าลงทะเบียนในนามบุคคลทั่วไปภายในวันที่ 13 มกราคม 2562 เท่านั้น ***
ต้องการรายละเอียดเพิ่มเติม
โทรศัพท์ 033048091 ต่อ 107-109
อีเมล training@gistda.or.th
เว็บไซต์ http://training.gistda.or.th/